作者:王昌齡
標題:長信秋詞五首
內容:金井梧桐秋葉黃，珠簾不卷夜來霜。燻籠玉枕無顏色，臥聽南宮清漏長。高殿秋砧響夜闌，霜深猶憶禦衣寒。銀燈青瑣裁縫歇，還向金城明主看。奉帚平明金殿開，且將團扇暫裴回。玉顏不及寒鴉色，猶帶昭陽日影來。真成薄命久尋思，夢見君王覺後疑。火照西宮知夜飲，分明複道奉恩時。長信宮中秋月明，昭陽殿下擣衣聲。白露堂中細草跡，紅羅帳裡不勝情。